kardosdrur/scandi-wiki huggingface dataset:
Friedrich Ratzel

Friedrich Ratzel (født 30. august 1844 i Karlsruhe, død 9. august 1904 i Münsing i Ammerland ved Starnbergsøen) var en tysk geograf. Han formulerede i 1897 begrebet Lebensraum og fik indflydelse på blandt andre Karl Haushofer.

Ratzel var først apotekerelev, men følte sig stadig mere tiltrukket af naturvidenskaberne og blev af Karl Alfred von Zittel bragt til geografien. Efter at have rejst i Italien, Ungarn og Transsylvanien som aviskorrespondent samt efter den fransk-tyske krig 1870–1871, i hvilken han deltog som frivillig, efter rejser gennem Nordamerika, Mexico og til Cuba, blev han 1876 ekstraordinær professor ved den tekniske højskole i München og fra 1886 Ferdinand von Richthofens efterfølger ved Leipzig Universitet.

Mere eller mindre umiddelbare resultater af hans rejser var Wandertage eines Naturforschers (to bind, 1873–1974), Städte- und Culturbilder aus Nordamerika (to bind, 1876) og Die Vereinigten Staaten von Nordamerika (to bind, 1878–1980), som i store træk skildrede natur og folk og ansås som det bedste indtil da udgivne videnskabelige arbejde over dette område.

Som hans vigtigste arbejde regnes Anthropogeographie oder Grundzüge der Anwendung der Erdkunde auf die Geschichte (to bind, 1882, 1891). I dette værk fordybede han sig i og lagde den videnskabelige grund for Carl Ritters lære om menneskets og jordens vekselvirkning samt gav geografien nye impulser. Overgangen til etnografi lå nær og skete i form af Völkerkunde (tre bind, 1887–89), i hvilket arbejde han undlod en raceinddeling, men i stedet inddelte folkene i "naturfolk" og "kulturfolk" og fordelte de sidstnævnte i seks grupper: erytreiske, indreasiatiske, indiske, østasiatiske, oldamerikanske og middelhavsatlantiske.

Andre arbejder var Die Schneedecke, besonders in deutschen Gebirgen (1890), det første forsøg på en geografisk behandling af snedækket, rigt på opfordringer til fortsatte undersøgelser, Politische Geographie (1897; andet oplag 1903), Das Meer als Quelle der Völkergrösse (1900), Die Erde und das Leben, eine vergleichende Erdkunde (to bind, 1901–1902), Über Naturschilderung (1904; andet oplag 1906) samt en mængde i tidsskrifter udgivne artikler, som Hans Ferdinand Helmolt lod udgive i to bind 1906. Årene 1882–1884 redigerede Ratzel tidsskriftet Das Ausland.

Kilder

Eksterne henvisninger 

Geografer fra Tyskland
Ansatte ved Leipzigs Universitet
Faglitterære forfattere fra Tyskland
Tyskere i 1800-tallet
Personer fra Karlsruhe
Ugglan
Karl Haushofer (geograf)

Karl Haushofer (født 27. august 1869 i München, død 10. marts 1946) var en tysk militærpersonlighed, (general) og geograf, søn af Max Haushofer og fader til Albrecht Haushofer.

Påvirket af Friedrich Ratzel, som havde formuleret begrebet Lebensraum, og den svenske politiker og forsker Rudolf Kjellén lagde Haushofer grunden til tysk geopolitik i mellemkrigstiden. Haushofer blev i 1921 professor i München og lærte der blandt andet at kende Rudolf Hess, som var en af hans studenter. Haushofers teorier anses at have influeret tysk udenrigspolitik før og under 2. verdenskrig.

Da udenlandsk presse rettede anklagelser mod Haushofer og anså ham at være medskyldig i Nazitysklands ekspansionpolitik, valgte han at sammen med sin hustru begå selvmord i marts 1946.

Referencer 

Generaler fra Tyskland
Geografer fra Tyskland
Faglitterære forfattere fra Tyskland
Ansatte ved Münchens Universitet
Personer der har begået selvmord
Tyskere i 1800-tallet
Tyskere i 1900-tallet
Personer fra München
Erich Obst

Karl August Erich Obst (født 13. september 1886 i Berlin, død 9. juni 1981 i Göttingen) var en tysk geograf.

Obst var 1910-12 leder af en ekspedition til Tysk Østafrika. 

Fra 1921 var han professor ved tekniske højskole i Hannover. Blandt hans skrifter kan nævnes Das abflusslose Rumpfschollenland im nördlichen Deutsch-Ostafrika (to bind, 1915-23), Die Vernichtung des deutschen Kolonialreichs in Afrika (1921), Die Wirtschaftsreiche in Vergangenheit und Zukunft (1922), Wirtschaftsgeographie von Grossbritannien und Irland (1925) og England, Europa und die Welt (1927). Årene 1924-44 var han redaktør for tidskriftet "Zeitschrift für Geopolitik".

Kilder 
 Carlquist, Gunnar: Svensk uppslagsbok; bind 20; Malmö 1937; s. 558

Geografer fra Tyskland
Tyskere i 1800-tallet
Personer fra Berlin
Faglitterære forfattere fra Tyskland
Tredimensionelt skak

Tredimensionelt skak (også kaldet 3D skak) er betegnelsen for enhver variant af skak som bruger mere end et bræt på forskellige niveauer, sådan at skakbrikkerne kan bevæge sig tredimensionelt. Tredimensionelle variationer af skak har eksisteret siden slutningen af det 19. århundrede, en af de ældste versioner er det tyske Raumschach (Rumskak) som blev opfundet i 1907 af Dr. Ferdinand Maack

Referencer
Noter

Citationer

Bibliografi

Skak
Long Island Sound

Long Island Sound er et farvand i det nordøstlige USA, beliggende mellem Long Island i syd og Connecticut i nord. Mod syd, vest og nordvest ligger delstaten New York, og mod øst løber farvandet ud i Atlanterhavet. Der bor over 23 millioner mennesker inden for 80 kilometers afstand af Long Island Sound. 

Farvandet har et areal på 3.418 km2 og rummer omkring 70.000.000.000.000 liter vand. Der er 177 kilometer fra bunden af sundet til udmundingen i Block Island Sound. På sit bredeste sted måler sundet 34 kilometer, og samlet er kystlinjen 966 kilometer lang. Gennemsnitsdybden er omkring 20 meter. Saltholdigheden (saliniteten) varierer meget. I den indre, vestlige del, hvor flere floder tilfører ferskvand, er den 23 promille. I den østlige del, tættest på Atlanterhavet, er saltholdigheden 35 promille (3,5 %).

Referencer 

New Yorks geografi
Connecticut
Farvande
Enterprise (Star Trek)

Enterprise eller USS Enterprise (ofte nævnt som "stjerneskibet Enterprise") er navnet på flere fiktive rumskibe i Star Trek franchiset:
 Enterprise NX-01
 USS Enterprise NCC-1701
 USS Enterprise NCC-1701-A
 USS Enterprise NCC-1701-B
 USS Enterprise NCC-1701-C
 USS Enterprise NCC-1701-D
 USS Enterprise NCC-1701-E

Science fiction
Star Trek
MGP 2014

MGP 2014 var den 14. årlige MGP-sangkonkurrence for håbefulde sangere i alderen 8 til 15 år, som blev afholdt  15. marts 2014 i Arena Fyn i Odense. Vinderen blev Emma Pi, med sangen "Du Ser Den Anden Vej". Værterne var Martin Brygmann, som har vært vært for MGP for første gang. Anden vært var Sofie Linde Lauridsen, som har været vært i MGP i 2009.

De ti finalister var blevet afsløret den 7. Januar 2014

Reporter i greenroom var Joakim Ingversen.

Deltagere

Superfinale

Referencer 

2014
Musik i Odense
Begivenheder i 2014
Staten Island Ferry

Staten Island Ferry er en gratis passagerfærgerute (medtager ikke køretøjer), bestående af ni færger, der sejler de 8,3 km mellem St. George Ferry Terminal på Staten Island og Whitehall Terminal på Lower Manhattan på ca. 25 minutter.

Man anlagde en færgerute fra Staten Island til Bay Ridge, Brooklyn i 1740 og i 1747 lavede man en færgerute til New York og man begyndte på den nuværende rute fra St. George 23. februar 1886. Byen overtog ruten i 25. oktober 1905 og har 22 millioner passagerer om året.

Referencer

Eksterne henvisninger 
 Færgerutens hjemmeside 

Færgeruter i USA
New York City
USS Enterprise (NCC-1701-D)

Stjerneskibet USS Enterprise (NCC-1701-D) (også kaldet Enterprise-D for at skelne mellem tidligere og senere stjerneskibe med samme navn) er et stjerneskib fra det 24. århundrede i det fiktive Star Trek-univers og omdrejningspunktet i tv-serien Star Trek: The Next Generation.

Enterprise-D er af Galaxy-klassen og er det femte Fødrations-stjerneskib i Star Trek-universet med navnet Enterprise. Enterprise-D er stjerneflådens flagskib.

I filmen Star Trek Generations bliver skibet destrueret efter at have været i kamp med Duras-søstrenes skib, "stardrive"-delen eksploderede og tallerken-delen nødlandede på planeten Veridan III. Enterprise-Ds efterfølger var skibet USS Enterprise (NCC-1701-E)

Star Trek
Engeløybroerne

Engeløybroerne er to broer som forbinder Engeløya til fastlandet i Steigen kommune i Nordland fylke i Norge. Broerne blev åbnet af Hans Majestæt Kong Olav 5. i 1978 og er en del af riksvei 835.

Høybroen er en frit frembyg-bro og går fra fastlandet til Ålstadøya. Brua er 548 meter lang og har et hovedspænd på 110 meter. 

Lavbroen går fra Ålstadøya til Engeløya. Broen er 360 meter lang, med længste spænd på 24 meter.

Broer i Norge

Nordlands geografi
Steigen
Tilbagekøbsklausul

Tilbagekøbsklausul eller tilbagekøbsret eller hjemfaldspligt er betegnelsen for en servitut, som en sælger af en ejendom eller grund pålægger denne ejendom ved tinglysning i forbindelse med salg. Retten går ud på, at sælgeren har ret til at købe ejendommen tilbage på et præcist angivet senere tidspunkt for en bestemt pris – typisk den samme pris, som ejendommen sælges til.

Københavns Kommune
Mest kendt er Københavns Kommunes tilbagekøbsrettigheder, som kommunen pålagde ved stort set alle ejendomssalg fra 1906 til 1994. Typisk kunne kommunen købe ejendommen tilbage for den oprindelige salgssum efter 70 års forløb. Københavns Kommune har forskellige varianter af tilbagekøbsrettigheder, men de kan opdeles i to hovedgrupper: Den ene hovedgruppe er +B, hvor kommunen foruden den oprindelige salgssum skulle betale for bygningernes værdi ved tilbagekøbet. Den anden hovedgruppe er -B, hvor kommunen kunne tilbagekøbe ejendommen for den oprindelige pris uden tillæg for bygninger eller andet.

Lovlighed
Ejerne af nogle ejendomme med tilbagekøbsrettigheder har ad rettens vej forsøgt at anfægte gyldigheden af tilbagekøbsrettighederne, men Højesteret har givet Københavns Kommune medhold.

Almene boliger
Næsten alle de almene boligorganisationer i Københavns Kommune har indgået en samlet aftale med kommunen om afløsning af tilbagekøbsrettighederne. Det er nu ved lov blevet forbudt en almen boligorganisation at købe en ejendom, der er pålagt tilbagekøbsret.

Frikøb eller udskydelse
Under visse omstændigheder kan den kommune eller anden juridiske person, der har retten til tilbagekøb, tilbyde den nuværende ejer at købe sig fri af klausulen (frikøb) eller at købe sig til en udsættelse af tidspunktet for tilbagekøbet (udskydelse). Kommunen er ikke forpligtet til at tilbyde sådanne ophævelser eller udskydelser. Pr. 1. april 2017 besluttede borgerrepræsentationen i Københavns Kommune uden forudgående varsel at hæve prisen for frikøb eller udskydelse væsentligt.

Se også
hjemfald

Referencer

Økonomi
Boligpolitik
Mona the Vampire

Mona the Vampire er en canadisk/fransk tv-serie baseret på de noveller skrivet af Sonia Holleyman og senere af Hiawyn Oram.

Karakterer
Se også: Liste af Mona the Vampire karakterer

Mona Parker
Se også: Mona Parker
Mona Parker, eller Mona the Vampire, forkæmperen af serien, er en pige, der tror at hun er en vampyr.

Fang
Fang er Monas kat og følger Mona omkring.

Lily Duncan
Lily Duncan, eller Princess Giant, er en sky pige, og en ven af Mona.

Charley Bones
Charley Bones, eller Zapman, er en dreng, og en ven af Mona.

Eksterne henvisninger
The official Mona the Vampire website 

 

Tv-serier for børn
Tv-serier fra Frankrig
Vampyrserier
Canadiske tv-serier fra 1990'erne
Canadiske tv-serier fra 2000'erne
Tv-programmer fra YTV
Transformers (videospil fra 2004)

Transformers (også kendt som Tranformers Armada: Prelude to Energon) er et PlayStation 2 videospil baseret på den tv-serie Transformers: Armada.

Eksterne henvisninger 
 

PlayStation 2-spil
Clyde (North Dakota)

Clyde er et kommunefrit område i Cavalier County, North Dakota, USA. Clyde var grundtlagt i 1905, og havde 6 beboere i 2002.

Byer i North Dakota
Halford Mackinder

Sir Halford John Mackinder (født 15. februar 1861 i Gainsborough, død 6. marts 1947) var en engelsk geograf og en af de vigtigste teoretikere inden for geopolitik og geostrategi. Han er i dag mest kendt for kernelandsteorien, som i korthed går ud på, at kontrollen over Eurasien er nøglen til verdensherredømmet.

Eksterne henvisninger 

Mackinder biographical entry  at the London School of Economics
द जियॉग्राफिकल पॉइवट ऑफ हिस्टरी 
Window on Heartland – Geopolitical blog inspired on Mackinder’s Heartland theory

Geografer fra Storbritannien
Personer fra Gainsborough
Kernelandsteorien

Kernelandsteorien (heartland-teorien) er en teori, som formuleredes af den engelske geograf sir Halford Mackinder i begyndelsen af 1900-tallet. Teorien kan sammenfattas i tre hovedpunkter:
Den, som styrer Østeuropa, kontrollerer kernelandet,
den, som styrer kernelandet, kontrollerer verdensøen,
den, som styrer verdensøen, kontrollerer verden.

Ifølge Mackinder kan verden inddeles i to områder: "Verdensøen" som er de sammenhængende kontinenter Europa, Asien og Afrika, og "perifere øer" som inkluderer Amerika, Australien, de Britiske øer og Japan.

Samfundsgeografi
Geopolitik
Den tysk-spanske traktat (1899)

Den tysk–spanske traktat af 1899 var en aftale mellem Det tyske kejserrige og kongedømmet Spanien, hvorved den sidst nævnte solgte sine resterende stillehavsøer til Tyskland for 25 millioner pesetas eller 17 millioner mark.

Baggrund

Efter nederlaget i den spansk-amerikanske krig i 1898, hvor Spanien havde måtte afstå Filippinerne og Guam til USA, havde kongedømmet endnu tilbage omtrent 6.000 øer i Stillehavet som en rest af Spansk Østindien. Men øerne var små, tyndt befolkede, ikke særligt produktive og vanskelige at regere efter tabet af det administrative center Manila og ikke mulige at forsvare efter, at hele den spanske flåde var gået tabt i 1898. Den spanske regering besluttede derfor at sælge dem. Tyskland satte den spanske regering under pres for at få salget af øerne gennemført.

Traktaten 

Karolinerne, Marianerne, og Palau blev inkluderede i traktaten, som blev undertegnet den 12. februar 1899 af den spanske statsminister Francisco Silvela. Karolinerna og Nordmarianerne solgtes nu til Tyskland og blev forvaltet under Tysk Ny Guinea.

Senere udvikling 

Under 1. verdenskrig erobrede Japan flere af de tyske besiddelser, og da krigen var ovre, endte de under Det japanske Stillehavsmandat indtil USA besatte dem efter 2. verdenskrig. I perioden fra 1975 til 1994 blev øerne selvstændige.

Eksterne henvisninger
Traktatteksten (på spansk) 

Traktater i 1899
Tysklands historie
Spaniens historie
Det japanske Stillehavsmandat

Det japanske Stillahavsmandat (japansk: , Nan'yō-chō, ’Sydhavsarkipelagen’) var et japansk forvaltningsområde (mandatområde under Folkeforbundet) i Stillehavet 1919–1947. Det omfattede følgende øområder i Mikronesien:
 Karolinerne med:
 Palau
 Mikronesien
 Marianerne med nuværende
 Nordmarianerne samt Guam
 Marshalløerne

Historie 
Området, som tidligere havde været en del af Tysk Ny Guinea, dannedes den 28. juni 1919 da Japan fik et forvaltningsmandat af Folkeforbundet ved Versaillesfreden; hovedsæde blev Chuuk.

Øerne var blevet besatte af Japan under 1. verdenskrig 1914 og forvaltedes først af den japanske flåde frem til den 17. december 1920, da folkeforbundsmandatet begyndte og en civil forvaltning overtog. I juli 1921 flyttedes hovedsædet til Koror. Den 1. april 1922 omstruktureredes forvaltningen til Nan'yo-cho.

Området blev besat under 2. verdenskrig 1944 af USA, og forvaltningen overførtes til USA den 18. juli 1947 i det af FN nydannede Forvaltningsområde Stillehavsøerne.

Eksterne henvisninger 
 www.tighar.org om Nan’yo-cho 

Stillehavet
Etableret i 1919
Ophørt i 1947
Japans historie
Mellemkrigstiden
Spansk Guinea

Spansk Guinea (spansk: Guinea Española og Posesiones del Golfo de Guinea) var en spansk besiddelse i det, som senere blev selvstændigt under navnet Ækvatorialguinea. Den spanske koloni fandtes i årene 1926-1968. Arealet udgjorde ifølge officielle oplysninger 26,635 km2. Det var omgivet mod nord, øst og syd af det franske mandatområde Kamerun.

Efter et referendum i 1963 opnåede landet indre selvstyre, og der blev udpeget et kabinet med 8 afrikanske medlemmer. I 1968 fik landet fuld selvstændighed.

Befolkning 

Spansk Guinea havde i 1920 118.293 indbyggere svarende til 4 indbyggere pr l km2. Befolkningen blev i 1968 ansat til 272.000 indbyggere svarende til 10 indbyggere pr. km2.

De vigtigste byer var Santa Isabel med 37.287 indbyggere i 1968 og Bata med omkring 27.000 indbyggere i 1965.

Næringsliv 

Af landets areal var i 1960 2.210 km2 opdyrket, 1.040 km2 vedvarende græs og 22.890 km2 skov. Blandt de vigtigste afgrøder var yams, batat, maniok, bananer, kaffe, kakao.

Importen var i 1965 21,4 mio. USD og eksporten 27,2 mio. USD.

Noter

Litteratur 

 C.G. Feilberg: Ækvatorial-Guinea (Steen B. Böcher, Aage H. Kampp (red.): Verdens Geografi, bind 6, Hassings Forlag 1970; ; s. 41-44)

Kolonialisme
Guinea
Ækvatorialguinea
Erslev

Erslev er navnet på flere lokaliteter i Danmark og flere personer, der er nævnt herunder.

Stednavne 
 Erslev (Morsø Kommune) – en landsby og et ejerlav i Erslev Sogn, Morsø Kommune
 Erslev (Favrskov Kommune) – en bebyggelse og et ejerlav i Nørre Galten Sogn, Favrskov Kommune

Personer 
 Erslev (slægt) – en dansk slægt
 Anna Erslev (1862-1919), forfatterinde
 Edvard Erslev (1824-1892), geograf
 Emil Erslev (1817-1882), musikhandler
 Jacob Erslev (1819-1902), boghandler
 Kristian Erslev (1852-1930), historiker
Erslev (Favrskov Kommune)

Erslev er en bebyggelse i Østjylland, der er beliggende 1,5 km nordøst for Nørre Galten. Nærmeste større by er Hadsten, der ligger omkring 3,5 sydvest for bebyggelsen. Erslev har tidligere haft en kirke, men hører nu under Nørre Galten Sogn. Bebyggelsen er beliggende i Favrskov Kommune.

Erslev Kirke 
Kirken benævnes første gang i 1448, og igen i 1524, som "Aarsløff Kirke". Efter en længere periode hvor den var lukket, modtog lensmanden på Dronningborg Slot den 27. maj 1553, en kongelig tilladelse til at nedbryde kirken. Granitstenene blev senere anvendt som grundvold for slotsmøllen.

Fundamentet blev gravet frem i 1919 og blev fredet i 1971.

Referencer 

Lokaliteter i Favrskov Kommune
Ølbrik

En ølbrik er som regel et rundt stykke pap, som man stiller sin øl på, for at skåne bordet, men findes også i andre materialer og andre former. Den bruges primært på værtshuse. Ølbrikken kan også bruges til at lege med, hvis man keder sig.

Ølbrikken er ofte dekoreret med enten en reklame for et bryggeri eller for det værtshus, hvorpå den befinder sig.

Tegestologi 
En tegestolog er en der samler på ølbrikker (og andre til øl relaterede ting). Begrebet stammer fra det latinske ord teges der betyder måtte, her i betydningen ølmåtte.

Eksterne henvisninger 

Brik
Dækketøj
Hans Fogh

Hans Fogh kan henvise til flere personer:

 Hans Fogh (erhvervsmand) (1898-1965) - dansk erhvervsmand (Hans Bertel Fogh)
 Hans Fogh (sejlsportsmand) (1938-2014) - dansk-canadisk sejlsportsmand og bådebygger (Hans Marius Fogh)
Birkeland Bro

Birkeland bro blev åbnet 30. august 2006 og ligger nord for Feda i Kvinesdal kommune i Vest-Agder fylke i Norge. Broen er 264 meter lang og er en del af europavej 39, mellem Lyngdal og Flekkefjord.

Europavej 39
Broer i Agder
Kvinesdal
Broer i Norge
Horacio Pagani

Horacio Pagani (født 10. november 1955) er den argentinske grundlægger af Pagani, der producerer superbiler. Han grundlagde firmaet i 1992, og den første bil, der blev produceret, var Pagani Zonda, som det tog syv år at udvikle.

Personer fra Argentina
Bymarka

Bymarka er et skovområde vest for Trondheim på 80 km², og er dermed Trondheims største naturområde og blandt områdets mest populære udfartsteder. Det ligger på Byneshalvøya, og består hovedsageligt af Trondheim bymark, Leinstrandmarka og Bynesmarka.

Området har et meget varieret beplantning med både tætte granskove, sumpområder og fjelde og trægrænsen (ca. 450 moh.). Der findes også en del søer i området, ligesom der er lysløjper.

Bymarka skal være blevet grundlagt af Olav Tryggvason i år 997. 11 km² blev beskyttet som Bymarka naturreservat i 2005.

Fjelde over 400 moh. 

 Storheia (565 moh.)
 Gråkallen (551 moh.)
 Bosbergheia (537 moh.)
 Litlheia (492 moh.)
 Stadsheia (468 moh.)
 Herbernheia (467 moh.)
 Elsetheia (461 moh.)
 Vintervasshøgda (446 moh.)
 Bykleivåsen (437 moh.)
 Geitfjellet (416 moh.)
 Hoåsen (415 moh.)
 Revfjellet (400 moh.)

Litteratur 
 Christiansen, Per R., Sandnes, Jørn og Sætre, Ole-Johan (2006). Fra takmark til byens grønne lunge – Trondheim bymark fra de eldste tider til i dag. Tapir akademisk forlag, Trondheim. .

Referencer

Eksterne henvisninger 
 Bymarka.net

Trondheim
Skove
Dunderklumpen!

Dunderklumpen! er en svensk, delvist animeret, film fra 1974. Filmen er skrevet af Beppe Wolgers og er baseret på børnebilledebogen Förtrollningar fra 1969, af samme forfatter. Filmen er for det meste animeret og anses derfor for at væres Sveriges første animerede langfilm.

Svenske stemmer 
 Beppe Wolgers – pappa Beppe 
 Jens Wolgers – storebror Jens 
 Kerstin Dunér – mamma Kerstin
 Camilla Wolgers – lillasyster Camilla 
 Halvar Björk – Dunderklumpen/jätten Jorm 
 Håkan Serner – Lejonel 
 Gösta Ekman – En-Dum-En 
 Toots Thielemans – Pellegnillot 
 Lotten Strömstedt – Dockan 
 Sif Ruud – Elvira Fattigan 
 Birgitta Andersson – Blomhåret 
 Hans Alfredson – Humlan 
 Stig Grybe – Enöga 
 Bert-Åke Varg – Huset som pratar
 Beppe Wolgers – Vattenfallet

Danske stemmer 
 Ove Verner Hansen – Dunderklumpen og Jorm
 Dick Kaysø – Dummerik
 Toots Thielemans – Bamsebjørn
 Otto Brandenburg – Løvemand
 Tine Blichmann – Dukkebarnet
 Anni Birgit – Blomsterhår
 Else-Marie Juul Hansen – Elvira Fattigmø
 Bjørn Puggaard-Müller – Enøje
 Kjeld Nørgaard – Humlebien og Fortæller
 Peter Kitter - Huset
 Willy Rathnow – Vandfaldet
 Ole Søltoft – Beppe
 Birte Tove - Kirsten
 Søren Rasmussen - Jens

Eksterne henvisninger 
 

Animationsfilm fra Sverige
Film fra 1974
Scheldeprijs

Scheldeprijs er et cykelløb i Flandern, Belgien. Løbet starter traditionelt i Antwerpen og slutter i Schoten. Scheldeprijs er arrangeret af Flanders Classics, der blandt andet også står bag løb som Flandern Rundt, Dwars door Vlaanderen, Omloop Het Nieuwsblad og Gent-Wevelgem. Løbet er traditionelt set domineret af sprintere, da selve ruten typisk er 200 km lang og meget flad. Den første udgave af Scheldeprijs fandt sted i 1907, hvilket gør løbet til det ældste i Flandern.

Vindere

Referencer

Eksterne henvisninger 
 Officielle hjemmeside

Etableret i 1907
Konfliktmineraler

Konfliktmineraler er mineraler som udvindes i og sælges fra lande med konflikter. Dette er særligt et problem i DR Congo. 

De vigtigste konfliktmineraler er: Columbit (), tantalit () - tilsammen kaldet coltan, kassiterit (), wolframit () og gedigent guld (Au). Ud fra disse får man metallerne tantal, tin og wolfram, kaldet the 3T's (fordi wolfram hedder tungsten på engelsk) samt guld.

Den amerikanske kongres vedtog i 2010 Dodd-Frank-loven, som påbyder virksomheder at dokumentere at de ikke forsynes fra Østcongo, inklusiv underleverandører. Elektronikproducenter, bilfabrikker, guldsmede og Walmart er blandt dem, der skal deklarere deres forsyningskæder.

EU-Kommissionen barsler med et tilsvarende lovforslag, der også skal gælde andre steder fx Latinamerika. Dansk Industri ønsker at smelterier, der udvinder metaller fra malmmineraler, skal certificeres. Derved kan mange virksomheder nøjes med at dokumentere at metallerne kommer fra et certificeret smelteri. Smelterierne skal så kontrollere om minerne finansierer væbnede konflikter, for at beholde certificeringen. 

Instruktøren Frank Piasecki Poulsens film "Blod i mobilen" fra 2010 fokuserede på militsernes brug af børnearbejdere i Østcongos miner.

Konfliktmineraler bygger videre på begrebet bloddiamanter, der er rådiamanter, der indsamles af krigsherrer og oprørsgrupper til at finansiere diverse borgerkrige; seneste eksempler er Angola, Elfenbenskysten, Sierra Leone og naturligvis DR Congo.

Kilder 

Demokratiske Republik Congo
Minedrift
Konflikter